**Gulács Község Önkormányzata Képviselő-testületének**

**4/2018.(IV.16.) önkormányzati rendelete**

**Az Önkormányzat 2017. éves költségvetés teljesítéséről**

Gulács Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. Általános rendelkezés**

**1. §**

A rendelet hatálya kiterjed  Gulács Község  Önkormányzata Képviselő-testületére (továbbiakban: Képviselő-testület); Gulács Község  Önkormányzata bizottságára; az önkormányzat fenntartásában működő (Gulács Község Gondozási Központ ) költségvetés szervre.

**2.** **A költségvetés fő összegei és a végrehajtásának általános szabályai**

**2.§**

(1) A Képviselő-testület az önkormányzati tevékenységek megvalósításáról a rendeletben megállapított egységes végrehajtás szerint gondoskodik

(2)A Képviselő-testület az Önkormányzat 2017. évi költségvetés pénzügyi teljesítését 1. és 2. melléklet alapján

**272 743 806 Ft bevételi főösszeggel**

**258 163 246 Ft kiadási főösszeggel**

**14 580 560 Ft kötelezettséggel terhelt maradvánnyal f o g a d j a e l.**

(3)Az Önkormányzat 2017. éves költségvetési bevételeinek részletezését kiemelt előirányzatonként és intézményi bontásban a 6. melléklet tartalmazza.

**(4)**Az Önkormányzat 2017. éves költségvetési kiadásainak részletezését, kiemelt előirányzatonként intézményi bontásban az 5. melléklet tartalmazza.

(5)Az Önkormányzat működési, felhalmozási kiadási előirányzatainak teljesítését a 3. és 4. mellékletek alapján a Képviselő-testület a következők szerint fogadja el:

**Működési kiadások összesen : 233 330 688 Ft**

Ebből :

- személyi jellegű kiadások : 99 513 888 Ft

- munkaadókat terhelő járulékok : 14 559 594 Ft

- dologi jellegű kiadások : 58 454 459 Ft

- ellátottak pénzbeli juttatásai 8 313 030 Ft

- műk.célú támog, átadott pénzeszközök 6 377 731 Ft

- intézmény finanszírozási kiadások 46 111 986 Ft

**Az Önkormányzat felhalmozási kiadásai összesen: 24 832 558 F**

(6)A beruházási és felújítási kiadásokat feladatonként a 7. és 8. melléklet tartalmaz

**(7)**Többéves kihatással járó önkormányzati döntésen alapuló kötelezettségvállalásokat a 9. és a 10. mellékletek tartalmazzák.

(8)Az önkormányzat vagyonmérlegét a 13. melléklet szerint fogadja el.

**(9)**Az önkormányzat 2017 évi maradványa **14.580 560.- Ft**, a 14. számú melléklet alapján.

**3.§**

**Záró rendelkezések**

Ez a rendelet 2018. április 16. napján lép hatályba.

**Vassné Szűcs Róza Ujvári Judit**

jegyző polgármester